Document ID: 31991R0371

ΚΑΝΟΝΙΣΜΟΣ (ΕΟΚ) αριθ. 371/91 ΤΗΣ ΕΠΙΤΡΟΠΗΣ της 14ης Φεβρουαρίου 1991 για την καθιέρωση εκ των προτέρων κοινοτικής επιτήρησης για τις εισαγωγές υδρογονορθοφωσφορικού διαμμωνίου που υπάγεται στον κωδικό ΣΟ 3105 30 00 καταγωγής τρίτων χωρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 σχετικά με το κοινό καθεστώς εισαγωγών (1), όπως τροποποιήθηκε τελευταία από τον κανονισμό (ΕΟΚ) αριθ. 3156/90 (2), και ιδίως το άρθρο 10 παράγραφος 1,
Μετά από διαβουλεύσεις στο πλαίσιο της επιτροπής που συστάθηκε βάσει του κανονισμού (ΕΟΚ) αριθ. 288/82,
Εκτιμώντας:
ότι η Επιτροπή, με την απόφασή της της 12ης Δεκεμβρίου 1990 (3), παρέσχε άδεια στο Βασίλειο της Ισπανίας να εφαρμόσει έως τις 31 Δεκεμβρίου 1991 τα μέτρα ασφαλείας βάσει του άρθρου 379 της πράξης προσχώρησης της Ισπανίας και της Πορτογαλίας στην Ευρωπαϊκή Κοινότητα όσον αφορά τις εισαγωγές ορισμένων λιπασμάτων καταγωγής άλλων κρατών μελών και τρίτων χωρών 7 ότι τα μέτρα, για τη λήψη των οποίων έχει δοθεί άδεια στο πλαίσιο αυτό, δεν αφορούν τις εισαγωγές υδρογονορθοφωσφορικού διαμμωνίου που υπάγεται στον κωδικό ΣΟ 3105 30 00 7 ότι, σύμφωνα με τις πληροφορίες που διαθέτει η Επιτροπή, το υδρογονορθοφωσφορικό διαμμώνιο είναι ένα λίπασμα που μπορεί εύκολα να υποκατασταθεί από τα άλλα λιπάσματα, και ιδίως από αυτά των οποίων η εισαγωγή από άλλα κράτη μέλη αποτέλεσε αντικείμενο ποσοστώσεων στην Ισπανία βάσει των αποφάσεων της Επιτροπής που αναφέρονται παραπάνω 7 ότι υπάρχει κίνδυνος, λόγω της εξέλιξης των εισαγωγών αυτού του προϊόντος, να θιγεί σοβαρά το σύνολο των κοινοτικών παραγωγών ομοειδών ή ανταγωνιστικών προϊόντων 7 ότι, υπό αυτές τις συνθήκες, φαίνεται σκόπιμο να καθιερωθεί κοινοτική επιτήρηση αυτών των εισαγωγών σύμφωνα με τα άρθρα 11 και 14 του κανονισμού (ΕΟΚ) αριθ. 288/82,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η θέση σε ελεύθερη κυκλοφορία στην Κοινότητα υδρογονορθοσφωρικου διαμμωνίου που υπάγεται στον κωδικό ΣΟ 3105 30 00 αποτελεί αντικείμενο εκ των προτέρων κοινοτικής επιτήρησης σύμφωνα με τη διαδικασία που καθορίζουν τα άρθρα 11 και 14 του κανονισμού (ΕΟΚ) αριθ. 288/82.
Άρθρο 2
1. Η θέση σε ελεύθερη κυκλοφορία σε ένα κράτος μέλος των προϊόντων που αναφέρονται στο άρθρο 1 προϋποθέτει την προσκόμιση εγγράφου εισαγωγής που εκδίδουν οι αρμόδιες αρχές του κράτους μέλους εισαγωγής.
2. Το έγγραφο εισαγωγής που αναφέρεται στην παράγραφο 1 εκδίδεται αυτόματα από την αρμόδια αρχή του κράτους μέλους εισαγωγής, χωρίς επιβάρυνση, για κάθε ζητούμενη ποσότητα, εντός μεγίστης προθεσμίας πέντε εργάσιμων ημερών από την ημέρα της υποβολής της αίτησης από κάθε εισαγωγέα της Κοινότητας, όποιος και αν είναι ο τόπος εγκατάστασής του στην Κοινότητα.
Το έγγραφο εισαγωγής μπορεί να χρησιμοποιηθεί κατά τη διάρκεια τριών μηνών από την ημερομηνία παραλαβής από τον εισαγωγέα.
3. Στην αίτηση που υποβάλλει ο εισαγωγέας αναφέρονται:
α) το όνομα και η διεύθυνση του εισαγωγέα και του εξαγωγέα 7 β) η περιγραφή του προϊόντος με την ένδειξη:
- της εμπορικής ονομασίας,
- του αντίστοιχου κωδικού ΣΟ,
- της χώρας καταγωγής,
- της χώρας προέλευσης 7 γ) η ένδειξη της τιμής cif ελεύθερο στα σύνορα καθώς και η ποσότητα των προϊόντων 7 δ) η/οι ημερομηνία/ες καθώς ο/οι τόπος/οι που προβλέπονται για την εισαγωγή.
Άρθρο 3
Τα κράτη μέλη γνωστοποιούν στην Επιτροπή, εντός δέκα ημερών από το τέλος κάθε μήνα, τις ποσότητες των προϊόντων για τις οποίες εκδόθηκαν έγγραφα εισαγωγής κατά τη διάρκεια του μήνα αυτού.
Άρθρο 4
Το παράρτημα ΙΙ του κανονισμού (ΕΟΚ) αριθ. 288/82 τροποποιείται με την προσθήκη του κωδικού ΣΟ του προϊόντος που αναφέρεται στο άρθρο 1, ακολοθούμενο από το σημείο «Τ» στη στήλη «EUR».
Άρθρο 5
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την επομένη της δημοσίευσής του έως τις 31 Δεκεμβρίου 1991.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Φεβρουαρίου 1991.

Labels: 3
5
6